**REPUBLIKA HRVATSKA**

**ISTARSKA ŽUPANIJA**

**OPĆINA MEDULIN**

**Javna ustanova Kamenjak**

**U Premanturi, 06.06.2016.**

**SKRAĆENI ZAPISNIK**

**SA 219. SJEDNICE UPRAVNOG VIJEĆA JU KAMENJAK**

Održane dana 06. lipnja 2016. godine u 17:00 sati.

Prisutni: Vlasta Iveša Mihovilović, Matija Medica, Goran Peruško, Ljubomir Mezulić, Tea Gobo

Odsutni:

Ostali: ravnateljica Maja Šarić, zapisničarka Greta Pavić

D N E V N I R E D

1. Donošenja Statuta
2. Donošenje Pravilnika o materijalnoj odgovornosti zaposlenika
3. Donošenje Odluke o dodjeli koncesijskih odobrenja za obavljanje djelatnosti na zaštićenom području po objavljenoj nadopuni javnog poziva
4. Razno

Predsjednica Upravnog vijeća JU Kamenjak otvara sjednicu i predlaže dnevni red.

Dnevni red se jednoglasno usvaja.

Za: 5 Protiv: 0

**AD.1.Donošenje Statuta**

Predsjednica UV predlaže da se usvoji novi, cjeloviti tekst Statuta usklađen sa svim važećim zakonskim odredbama. Novim Statutom mijenja se adresa sjedišta u Premantura, Selo 120 i vrši se doregistracija djelatnosti Ustanove djelatnošću uzgoja ribe i drugih morskih organizama.

Nakon rasprave, Vijeće jednoglasno usvaja prijedlog.

Za: 5 Protiv: 0

**AD.2. Donošenje Pravilnika o materijalnoj odgovornosti zaposlenika**

Predsjednica UV predlaže da se usvoji predloženi Pravilnik o materijalnoj odgovornosti zaposlenika.

Nakon rasprave, Vijeće jednoglasno usvaja prijedlog.

Za: 5 Protiv: 0

**AD.3. Donošenje odluke o dodjeli koncesijskih odobrenja za obavljanje djelatnosti na zaštićenom području po objavljenoj nadopuni javnog poziva**

Predsjednica povjerenstva obrazlaže donesenu odluku povjerenstva o davanju koncesijskog odobrenja na području kojim upravlja JU Kamenjak. Temeljem javnog poziva pristigle su dvije ponude. Za lokaciju otočić u medulinskom zaljevu Bodulaš dostavljena je potpuna dokumentacija, dok za lokaciju otočić u medulinskom zaljevu Ceja dostavljena je nepotpuna dokumentacija.

Povjerenstvo je odlučilo da se U.O. Bodulaš izda koncesijsko odobrenje, dok U.O. Cactus treba nadopuniti dokumentaciju. Ukoliko U.O. Cactus nadopuni, odnosno dostavi nedostajuću dokumentaciju, ovlašćuje se ravnateljica da sklopi ugovor o koncesijskom odobrenju.

Upravno vijeće usvaja prijedlog povjerenstva.

Za: 5 Protiv: 0

**AD.4. Razno**

Ravnateljica upoznaje Upravno vijeće s odlukom Ministarstva turizma o sufinanciranju sukladno uvjetima i kriterijima Programa razvoja javne turističke infrastrukture u 2015. godini. Nakon prvotne odluke da se Javnoj ustanovi Kamenjak za projekt Centra za posjetitelje isplate sredstva u iznosu od 322.600,00 kuna, a temeljem očitovanja Ustanove da razlika od 80% nije uvrštena u Financijski plan te su ukupni troškovi objektivno niži od planiranih, Ministarstvo je donijelo odluku da se smanji ukupan iznos projekta, a time i iznos sufinanciranja JUK, čime će u konačnici JUK biti isplaćeno 144.000,00 kuna.

Predsjednica Upravnog vijeća zatvara sjednicu.

Sjednica je završena u 18:10

Zapisničarka Predsjednica Upravnog

Greta Pavić vijeća JU Kamenjak

Tea Gobo

SAŽETAK DONESENIH ODLUKA I NALOŽENIH RADNJI, S ROKOVIMA IZVRŠENJA:

* Odluka kojom se mijenjaju svi članci Statuta od 15.11.2004. novim Statutom – usvojeno
* Odluka o donošenju Pravilnika o materijalnoj odgovornosti zaposlenika Javne ustanove Kamenjak – usvojeno
* Odluka kojom se mijenja sjedište/adresa ustanove. Stara adresa glasila je Medulin (Općina Medulin), Centar 223, a nova glasi Premantura (Općina Medulin), Selo 120 – usvojeno
* Odluka o doregistraciji djelatnosti JU Kamenjak sljedećom djelatnošću:

„uzgoj ribe i drugih morskih organizama“ – usvojeno

* Odluka o koncesijskom odobrenju sa U.O. Bodulaš - usvojeno